И ЗА ДА СЕ ПРОИЗНЕСЕ ВЗЕ ПРЕДВИД  СЛЕДНОТО:
Производството е по чл.330 от ГПК, във връзка с чл.50 от СК.
В молбата си молителите  твърдят, че на 04.05.2002г.  сключили граждански брак, за което е съставен Акт за сключен граждански брак № 2/04.05.2002г. на  Кметство - с.Л., Община-Д., въз основа на който е издадено удостоверение за сключен граждански брак /дубликат/ от 01.03.2017г. на Кметство –с. Л.. Община-Д.. Твърдят, че от брака  си  имат родено дете,  ненавършило пълнолетие: Н. Б. П.,   родена на *г. в Г.Д.. О. С.,  за което е съставен акт за  раждане № 004*/17.07.2003г. на Община-Д., въз основа на който е издадено Удостоверение за  раждане /дубликат/ от 27.03.2018г. на Община-  Д.. Твърдят, че  желаят да прекратят брака си по взаимно съгласие.  Съгласието им за прекратяване на брака е взаимно,  сериозно  непоколебимо. 
Постигнато е споразумение по чл.51 от СК,  с което са уредени всички лични и имуществени отношения след прекратяване на брака, а именно:  1.Местоживеенето  на ненавършилото осемнадесет години дете Н. Б. П. с  ЕГН * ще бъде при майката М. Р. П. с EГН *, на адреса на майката, а именно: Г. С., О. С., ж.к. Д. № *, вх. *, .*, ап.*; 2. Упражняването на родителските права по отношение на детето Н. Б. П. с ЕГН *,  родена на *г. в Г.Д., за която е съставен Акт за раждане № 004* от 17.07.2003г.,  въз основа на който е издадено удостоверение за раждане /дубликат/ от 27.03.2018г. на Община - Д., се предоставят на майката М. Р. П. с   ЕГН *,  като майка и законен представител; 3. Бащата Б.  Д. П. с  ЕГН *,  ще осъществява режим на лични контакти с  детето Н. Б. П. с  ЕГН  *,  като има право да го вижда и взема при себе си всяка първа и тpeтa събота от месеца  от 08.00ч. до 19.00ч.,  без преспиване, както и в други случаи, след постигнато съгласие между двамата родители /за период, време и начин на контакт/,  по време на официални празнини и един месец през лятната ваканция, когато майката не е в платен годишен отпуск; 4. Бащата Б.  Д. П. с  ЕГН * се задължава да заплаща в полза на детето Н. Б. П. с  ЕГН * издръжка в размер на 200.00 /двеста/ лева месечно, Ч. майката М. Р. П. с  ЕГН *,  като законен представител на непълнолетното  дете,  считано от датата на завеждане на делото, ведно със законната лихва за всяка закъсняла вноска до окончателното изплащане, както и до настъпване на законна причина за изменение или прекратяване. Издръжката ще се  заплаща по банкова сметка посочена от майката М. П.; 5.С настоящото споразумение Б.  Д. П. и М. Р. П. заявяват, че нямат претенции за издръжка един към друг; 6. След прекратяване на брака М. Р. П. с ЕГН * ще носи фамилното име П. и в бъдеще ще се именува М. Р. П.; 7. По време на брака Б.  Д. П. и М. Р. П. не са придобивали недвижими имоти и MПС; 8.  Разноските по делото се поемат от страните, така както са ги направили, а окончателната държавна такса се поема по равно от Б.  Д. П. и М. Р. П..
Молят съдът да постанови решение, с което да прекрати брака им по взаимно съгласие и  утвърди постигнатото между тях споразумение по чл. 51  от СК. 
В открито съдебно заседание молителите не се явяват лично, а се представляват от А. Е. С., упълномощен с изрични пълномощни с нотариална заверка на подписите на страните да ги представлява при завеждането и воденето на брачния процес по реда на чл. 50 от СК.  
С оглед представените по делото писмени доказателства, удостоверяващи местопребиваване на молителите и детето им извън страната и местоработата  им в чужбина, съдът намери, че трудовата ангажираност на двамата молители извън страната възпрепятства тяхното лично явяване в с.з. Същото, съдът прие като уважителна причина за неявяването им в с.з., поради което счете, че не е налице хипотезата на чл. 330 ал.2 от ГПК за прекратяване на производството, даде ход на делото и го разгледа в отсъствие на молителите, доколкото няма съмнения в непоколебимостта на изразеното  тяхно желание за прекратяване на брака им по реда на чл.50 от СК. Още повече, че молбата за развод по взаимно съгласие по чл.50 от СК е депозирана и подписана  лично от двамата молители и техните пълномощници – А. Р. Д. и А. Е. С., към същата е представено споразумение с нотариална заверка на подписите на двамата молители. 
Пълномощника на молителите – А. С. моли съда  да прекрати  брака между страните и да одобри  постигнатото споразумение като счита,  че същото не противоречи на закона и добрите нрави. Счита, че  постигнатото съгласие по отношение на ненавършилото пълнолетие дете – Н. Б. П. относно упражняване на  родителските  права,  отношенията на лични контакти, както и определената издръжка са в интерес на детето, имайки предвид и постъпилия по делото социален   доклад.   
В о. с. з. заинтересованата страна Д. „С. П.”, отдел „З. на Д.   Г. С.  не изпраща  представител. Със социален доклад изх. № ПР/Д-С-СЛ/273-001 от 31.07.2019г. на Д. „С. П.”  - С. Ч. Директор Д „СП“ - С. - М. се изразява становище, че по  данни на г-жа  П., същата полага  основни  грижи за детето. Предвид настоящия адрес по местоживеене на семейството, няма  данни за жилищните условия, при които се отглежда детето. Г-жа  П. е трудово ангажирана. Работи в Г. В., в заведение на длъжност "помощник-кухня“, с месечно трудово възнаграждение в размер на  1400 лв. Двамата родители живеят в Р. Австрия, Г. В. заедно, но са във влошени взаимоотношения. Детето общува с близките и роднините си по майчина и бащина линия. Майката споделя, че познава приятелския кръг на дъщеря си. Г-жа П. споделила,  че детето учи в частно училище „Б. К." във Виена, където е прието за първа  година. По данни на детето, същото се справя добре в училище. При проведената среща с майката и детето е видно, че между тях има изградена емоционална връзка. По данни на майката бащата изразява съгласие за заплащане на издръжка за детето в размер на 100 евро. Н. е в добро психо-емоционално състояние  и е развита в норма за възрастта си. Г -жа М. П. сътрудничи на ОЗД, ДСП – С.. С оглед изложеното Д.  „С. П." - С. отдел „З. на Д. предоставя на Районен съд- Д. да постанови решение, което да защити интересите на детето Н. Б. П.- родено на *г.
Съдът, като взе в предвид изложеното в молбата, становищата на страните и събраните по делото доказателства, прие за установено от фактическа и правна страна следното:
Установява се, че страните са сключили граждански брак на 04.05.2002г. в с. Л., О. Д.,  О. С.,   за което е съставено удостоверение за сключен    граждански брак, въз основа на акт за сключен граждански брак № 2/04.05.2002г.
От брака си страните имат  родено едно дете – Н. Б. П.  -  родено на *г. в Г. Д., с ЕГН  *, за което е съставен Акт за раждане № 004*/17.07.2003г. от Община Д..
Установява се от удостоверение за идентичност на лице с различни  имена изх. № АПИО-65/22.02.2017г., че имената Б. Д. П., Б. Ф. П., Б. Д. П.  са имена на едно и също лице. 
Съдът намира, че постигнатото споразумение между страните по делото не противоречи на закона. 
Споразумението  съдържа всички необходими реквизити по чл. 50 от СК, не противоречи на правилата на морала, както и на правилата за уреждане на семейни отношения. 
От Д. „С. П.”  - С. е депозиран  социален доклад с горепосочените данни.
В молбата инициирана пред съда, се твърди, че молителите са постигнали взаимно, сериозно и непоколебимо  съгласие за прекратяване на брака. От събраните по делото писмени доказателства се установи, че двамата молители живеят в чужбина – в Р. Австрия, Г. В.. И двамата молители, заедно с детето трайно са се установили в чужбина, където осъществяват трудова дейност. В представеното по делото споразумение от молителите, с нотариална заверка на подписите им и съдържанието /на 17.07.2019г. на молителя П. от нотариус И. – РС-Д., рег. № 555 и на 22.07.2019г. на молителката П. от нотариус С. – РС-С. , рег. № 111/  подробно са вписани условията на споразумението за развод по взаимно съгласие по чл. 50 от СК.  
Представените по делото пълномощни на А. Р. Д. и А. Е. С. са с нотариална заверка на подписите им с дати, предхождащи датата на завеждане на молбата по чл. 50 от СК, за подписването и подаването на която техния процесуален представител е изрично упълномощен. Няма и съмнение, че съгласието е дадено наистина от двамата молители, доколкото волята им е изразена писмено в изричните пълномощни на А. Р. Д. и на А. Е. С., подписите върху които са заверени от нотариус. Явяването в съда на процесуалния представител на молителите, на който последните са дали изрично нотариално заверено пълномощно с подробно визирани условия на споразумението за прекратяване на брака им сочи за непоколебимата им воля относно искането им за развод и последиците от същия. Предвид горното, молбата по чл.50 от СК се явява основателна и като такава следва да бъде уважена, като съдът прекрати брака на молителите с развод по взаимно съгласие при уговорените в споразумението по чл. 51 от СК условия. Съдът намира, че не е в противоречие с целта на закона да бъде допуснат развод, въпреки неявяването на молителите, в която връзка, съдът отчита и динамиката на съвремието, условията на живот в страната и установилата се тенденция на трудови и други трайни ангажименти на гражданите на Р. България в чужбина. Ако някой от тях беше се разколебал в решението си за развод, той би направил нужното за оттеглянето на съгласието си. Споразумението  съдържа всички необходими реквизити по чл. 51 от СК, не противоречи на правилата на морала, както и на правилата за уреждане на семейни отношения. С оглед данните в социалния доклад на Д. „С. П.”  - С. Ч. Директор Д „СП“-  С. - М., депозиран на основание чл.15, ал.5 от Закона за З. на детето, съдът намира, че така постигнатото споразумение в частта, касаеща интересите на  непълнолетното дете на молителите - Н. Б. П.,  според споразумението упражняването на родителските права по отношение на детето да  се предоставят на майката при посочен режим на свиждане на детето с бащата, както и определения размер от 200.00 лева на издръжката  е  изцяло в интерес на детето.  Съгласно чл. 53 от СК след развода съпругът може да  възстанови фамилното си име преди този брак. В споразумението молителката желае да носи брачното си фамилно име – П., за което молителя не възразява.  За това ще следва бракът им да бъде прекратен, поради сериозно и непоколебимо взаимно съгласие на съпрузите, ще следва да бъде утвърдено изцяло постигнатото  споразумение. 
При завеждане на делото е внесена   държавна такса в размер на 25 лева. С оглед и постигнатото споразумение в т.8 разноските по производството да се поемат от молителите, така както са ги направили, а окончателната държавна такса се поема по равно, ще следва на основание чл.6, т.3 от Тарифа за държавните такси, които се събират от съдилищата по ГПК да се осъдят  молителите  да заплатят по    20.00 лева – окончателна държавна такса и по 25 лева по иска по чл. 123, ал.2 от СК. Следва да се осъди молителя да заплати държавната такса върху    споразумението за издръжка -  2 на сто върху сбора на платежите за три години в размер на 144.00 лева съгласно чл.7, т.2 от Тарифата в полза на  бюджета на съдебната власт по сметка на Районен съд- Д., или държавна такса в общ размер на 189 лева.
Ще следва да се допусне на основание чл.242, ал.1 от ГПК предварително изпълнение на решението досежно присъдената издръжка.  

ВОДЕН ОТ ГОРНОТО,  ДЕВИНСКИ РАЙОНЕН СЪД 

Р	   Е	Ш	И :

ПРЕКРАТЯВА бракът между Б. Д. П. с ЕГН *,  с адрес: с. Л., О. Д., О. С.    и М. Р. П.  с ЕГН *,  с   адрес: Г. С., О. С., ж.к. Д. № *, вх. В, .*, ап.*,   сключен на 04.05.2002 г.  в с. Л., О. Д., О. С., за което е съставен Акт за сключен граждански брак № 2/04.05.2002г.  ПОРАДИ СЕРИОЗНО И НЕПОКОЛЕБИМО ВЗАИМНО СЪГЛАСИЕ.
УТВЪРЖДАВА споразумението между Б. Д. П. и М. Р. П.,  според което:
1.  Местоживеенето  на ненавършилото осемнадесет години дете Н. Б. П. с  ЕГН * ще бъде при майката М. Р. П. с EГН *, на адреса на майката, а именно: Г. С., О. С., ж.к. Д. № *, вх. В, .*, ап.*; 
2. Упражняването на родителските права по отношение на детето Н. Б. П. с ЕГН *,  родена на *г. в Г.Д., за която е съставен Акт за раждане № 0042 от 17.07.2003г.,  въз основа на който е издадено удостоверение за раждане /дубликат/ от 27.03.2018г. на Община - Д., се предоставят на майката М. Р. П. с   ЕГН *,  като майка и законен представител; 
3. Бащата Б.  Д. П. с  ЕГН *,  ще осъществява режим на лични контакти с  детето Н. Б. П. с  ЕГН  *,  като има право да го вижда и взема при себе си всяка първа и тpeтa събота от месеца  от 08.00ч. до 19.00ч.,  без преспиване, както и в други случаи, след постигнато съгласие между двамата родители /за период, време и начин на контакт/,  по време на официални празнини и един месец през лятната ваканция, когато майката не е в платен годишен отпуск; 
4. Бащата Б.  Д. П. с  ЕГН * се задължава да заплаща в полза на детето Н. Б. П. с  ЕГН * издръжка в размер на 200.00 лева /двеста лева/ месечно, Ч. майката М. Р. П. с  ЕГН *,  като законен представител на непълнолетното  дете,  считано от датата на завеждане на делото-23.07.2019г., ведно със законната лихва за всяка закъсняла вноска до окончателното изплащане, както и до настъпване на законна причина за изменение или прекратяване. Издръжката ще се  заплаща по банкова сметка посочена от майката М. П.; 
5. Молителите  Б.  Д. П. и М. Р. П. заявяват, че нямат претенции за издръжка един към друг; 
6. След прекратяване на брака М. Р. П. с ЕГН * ще носи фамилното име П. и в бъдеще ще се именува М. Р. П.; 
7. По време на брака Б.  Д. П. и М. Р. П. не са придобивали недвижими имоти и MПС; 
8.  Разноските по делото се поемат от страните, така както са ги направили, а окончателната държавна такса се поема по равно от Б.  Д. П. и М. Р. П..
ОСЪЖДА М. Р. П.  с ЕГН *,  с   адрес: Г. С., О. С., ж.к. Д. № *, вх. В, .*, ап.*   ДА ЗАПЛАТИ сумата от 45.00 лева /четиридесет и пет лева/  – окончателна  държавна такса,    в полза на  бюджета на съдебната власт по сметка на Районен съд-Д..
ОСЪЖДА  Б. Д. П. с ЕГН *,  с адрес: с. Л., О. Д., О. С.     ДА ЗАПЛАТИ сумата в общ размер на 189.00 лева /сто осемдесет и девет лева/– окончателна  държавна такса,    в полза на  бюджета на съдебната власт по сметка на Районен съд-Д..
ДОПУСКА предварително изпълнение на решението досежно присъдената издръжка на основание  чл.242, ал.1 от ГПК.
РЕШЕНИЕТО НЕ ПОДЛЕЖИ НА ОБЖАЛВАНЕ съгласно чл.330, ал.5 от ГПК.

              				  СЪДИЯ: